Grūšlaukės kraštovaizdžio draustinis

Grūšlaukės kraštovaizdžio draustinis – saugoma gamtos teritorija (valstybinis draustinis) Kretingos rajone, 6,5 km į pietvakarius nuo Salantų, 2 km į pietryčius nuo Grūšlaukės, Grūšlaukės miške. Apima Akmenos ištakas.

Įsteigtas 1992 m., siekiant išsaugoti Vakarų Žemaičių šiaurinėms moreninėms lygumoms būdingą Akmenos aukštupio kraštovaizdį.Grūšlaukės kraštovaizdžio draustinis, saugoma.lt Saugoma vakarų taigos europinės svarbos buveinė.Lietuvos Respublikos saugomų teritorijų valstybės kadastras 

Didžiąją draustinio teritorijos dalį sudaro mišrūs pušies ir eglės su minkštaisiais lapuočiais pusamžiai ir pribręstantys medynai. Gyvena baltieji kiškiai, ūdros, peri vištvanagiai, mažosios musinukės, pilkosios gervės, aptinkamos žvirblinės pelėdos, auga aukštosios, dėmėtosios gegužraibės, žalsvažiedės bei dvilapės blandys.Grūšlaukės kraštovaizdžio draustinis , Salantų regioninis parkas

 Šaltiniai 

Kategorija:Kretingos rajono saugomos teritorijos
Kategorija:Lietuvos kraštovaizdžio draustiniai